נערה עם עגיל פנינה (סרט)

נערה עם עגיל פנינה (במקור: Girl with a Pearl Earring) הוא סרט דרמה אמריקני משנת 2003 בבימויו של פיטר ובר ובכיכובם של סקרלט ג'והנסון, קולין פירת', טום וילקינסון וקיליאן מרפי. הסרט נקרא על שם הציור הידוע "נערה עם עגיל פנינה", של הצייר ההולנדי יאן ורמיר, ומבוסס על רומן משנת 1999 בעל אותו שם מאת הסופרת האמריקאית טרייסי שבלייה. הסרט קיבל שלוש מועמדויות לפרסי אוסקר בשנת 2004, יחד עם עשרה מועמדויות לפרסי באפט"א, ושני מועמדויות לגלובוס הזהב. הסרט מגולל את סיפורה של גריט (סקרלט ג'והנסון), נערה ביישנית שמתגוררת בעיר דלפט ב-1665. משפחתה נקלעה לקשיים כלכליים וכתוצאה מכך נשלחת גריט לעבוד כמשרתת בבית משפחתו של הצייר ההולנדי הנודע יאן ורמיר (קולין פירת'). גריט עובדת קשה, היא נמצאת במעמד נמוך בבית, ונתונה להצקות שונות, בין היתר על ידי אחת מבנותיו של ורמיר, קורנליה (אלאקינה מאן). במהלך עבודתה, גריט יוצאת לשוק המקומי לקנות אוכל למשפחה, שם היא פוגשת את פיטר (קיליאן מרפי), בנו של הקצב המקומי, אשר מחזר אחריה. כשגריט מנקה את הסטודיו של ורמיר (אליו אשתו של ורמיר לא מורשת להיכנס), ורמיר רואה שגריט מקדישה תשומת לב לציוריו. כך בהדרגה מתפתחת מערכת יחסים בין השניים, בה ורמיר מלמד את גריט על ציור, אך מוודא שהדבר יישאר בסוד מפני אשתו, קטרינה (אסי דייוויס), אשר עלולה להתנגד בתוקף לשהות של בעלה במחיצת גריט. בניגוד לאשתו, חמותו הממולחת של ורמיר, מריה (ג'ודי פארפיט), מבינה שגריט מהווה מקור-השראה עבור ורמיר, ולכן היא מאפשרת למערכת היחסים הסודית ביניהם להתפתח. יום אחד, מגיע פטרונו העשיר של ורמיר, וון רייבן (טום וילקינסון), אשר שם לב ליופייה של גריט, ומבקש מוורמיר לתת לו אותה כדי שתהיה המשרתת שלו. ורמיר מסרב, אך מסכים במקום זאת לצייר לרייבן בשכר דיוקן של גריט. בזמן שוורמיר מקדיש את כל כולו בסטודיו בציור הדיוקן הסודי, קנאתה של קטרינה כלפי גריט גדלה יותר ויותר. בעוד שגריט סובלת ממשיכתה העזה לוורמיר ולעבודתו, היא גם כמעט נאנסת על ידי רייבן. זמן מה אחר כך, אמה של קטרינה קוראת לגריט ונותנת לה זוג עגילי פנינה של בתה, ומצווה עליה לסיים עם ורמיר את הציור בזמן שבתה לא נמצאת בבית. בפגישת הציור האחרונה של השניים, ורמיר מחורר את אוזנה של גריט כך שתוכל לענוד את אחד מעגילי הפנינה. מבולבלת מכל הסיטואציה, האפופה במיניות, גריט פונה לפיטר (בנו של הקצב) כדי שינחם אותה. זמן מה אחר כך, פיטר מציע לה להתחתן איתו, אך היא ממהרת לעזוב אותו כדי להחזיר את העגילים לאמה של קטרינה. כשקטרינה מגלה שגריט ענדה את העגילים שלה, היא מאשימה את אמה ודורשת מוורמיר להראות לה את הציור שהוא וגריט עבדו עליו. שבורת לב מכך שוורמיר אינו חושב שהיא ראויה כדי שיצייר אותה (כי היא "לא מבינה"), קטרינה מנסה לשווא להרוס את הציור, ולאחר מכן מגרשת את גריט מהבית. ורמיר בתגובה אינו מתנגד, וגריט עוזבת את ביתו מעסיקיה בתדהמה. בסיום, טאנקה (ג'ואנה סקנלאן), טבחית המשפחה, מגיעה לבקר את גריט בבית הוריה. היא נותנת לגריט מתנה: עגילי הפנינה של קטרינה עטופים בצעיף ראש כחול, אותו לבשה עם העגיל בציור. "נערה עם עגיל פנינה", במסד הנתונים הקולנועיים IMDb (באנגלית) "נערה עם עגיל פנינה", באתר נטפליקס "נערה עם עגיל פנינה", באתר AllMovie (באנגלית) "נערה עם עגיל פנינה", באתר Rotten Tomatoes (באנגלית) "נערה עם עגיל פנינה", באתר Box Office Mojo (באנגלית) "נערה עם עגיל פנינה", באתר Metacritic (באנגלית) "נערה עם עגיל פנינה", באתר אידיבי "נערה עם עגיל פנינה", תסריט הסרט באתר Scripts.com (באנגלית) "נערה עם עגיל פנינה", באתר Prime Video (באנגלית) "נערה עם עגיל פנינה", במסד הנתונים הקולנועיים KinoPoisk (ברוסית) אתר הסרט ביקורות ביקורת על הסרט, באתר עין-הדג נסים דיין, ‏לא פחות מהפנטת מהמונה ליזה, באתר גלובס, 29 בינואר 2004 אורי קליין, מבט מתגרה ומרוחק, באתר הארץ, 4 בפברואר 2004 אלן רידינג, הניו יורק טיימס, עגיל פנינה בהשאלה, באתר הארץ, 17 בדצמבר 2003 גואל פינטו, 11 אוסקרים מתוך 11 מועמדויות ל"שר הטבעות", באתר הארץ, 29 בפברואר 2004 איי.פי, "שיבת המלך" זכה בחמישה פרסי בפט"א, באתר הארץ, 16 בפברואר 2004 רותה קופפר, פרסי גלובוס הזהב יחולקו הלילה, באתר הארץ, 24 בינואר 2004